EXTRACTO DAS BASES REGULADORAS E A CONVOCATORIA DO PLAN DE OBRAS E SERVIZOS (PLAN CONCELLOS) 2020
ADMINISTRACIÓN LOCAL — Provincial — Deputación Provincial (Subvencións e axudas, 02/01/2020)

De conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións, publícase o extracto da convocatoria, cuxo texto completo pode consultarse na Base de Datos Nacional de Subvencións: Mediante o acordo núm.6.7373 do Pleno da Deputación de Pontevedra, adoptado na sesión do día 29 de novembro de 2019, aprobáronse as bases reguladoras e a convocatoria do Plan de obras e servizos (Plan Concellos) 2020, publicadas e dispoñibles no Boletín Oficial da Provincia de Pontevedra (BOPPO) e na sede electrónica da Deputación, https://sede.depo. gal. Os concellos da provincia de Pontevedra cunha poboación de ata 50.000 habitantes segundo os datos expedidos polo Instituto Galego de Estatística (IGE) referidos á última actualización do censo. A concesión de subvencións destinadas a cubrir as necesidades do concellos en infraestruturas, emprego e servizos. Con cargo a este programa pódense conceder subvencións para as seguintes finalidades: Liña 1. Destinada ao financiamento de investimentos en obras, subministracións, adquisición de bens inmobles e propiedade inmaterial para actividades e servizos que sexan de competencia municipal de acordo co establecido nos artigos 25 e 26 da Lei 7/1985, de 2 de abril, reguladoras de las bases de réxime local. Liña 2. Destinada ao pagamento de débedas con acredores de gasto corrente e acredores de investimentos, amortización de débeda con entidades financeiras e gasto corrente novo derivado da prestación de servizos municipais así como da realización de actividades culturais, sociais, deportivas, turísticas etc. Liña 3. Destinada á contratación de persoas desempregadas para a prestación de servizos de competencia municipal e de interese social. O procedemento de concesión e xustificación das subvencións que se outorguen no marco deste programa rexerase polo disposto bases reguladoras do Plan de obras e servizos (Plan Concellos) 2020, e será de aplicación supletoria o contemplado na Lei 38/2003, de 17 de novembro, xeral de subvencións; no seu regulamento de desenvolvemento aprobado no R. d. 887/2006, de 21 de xullo; o disposto no R. d. l.2/2004, de 5 de marzo, polo que se aproba o Texto refundido da Lei reguladora de facendas locais; na Ordenanza xeral de subvencións da Deputación Provincial de Pontevedra e nas restantes normas de dereito administrativo, aplicándose, no seu defecto, as normas de dereito privado. A cantidade prevista para o financiamento deste plan ascende corenta e dous millóns douscentos mil euros, dispoñible nas seguintes aplicacións do Orzamento da Deputación Provincial de Pontevedra para o ano 2020, quedando, no seu caso, condicionada a autorización e a disposición do gasto á existencia de crédito no correspondente orzamento.20/942.9425.462.03 (Plan Concellos_20)- Liña 3: Emprego.20/942.9425.462.45 (Plan Concellos_20)- Liña 2: Amortización, pagamento de débedas e gasto corrente.20/942.9425.462.00 (Plan Concellos_20)- Liña 2: Gastos derivados da realización de actos culturais, deportivos, sociais, turísticos etc.20/942.942.762.45 (Plan Concellos _20)- Liña 1: Investimentos. O prazo de presentación de solicitudes é de tres meses, contados a partir do día seguinte ao da publicación da convocatoria no Boletín Oficial da Provincia de Pontevedra (BOPPO). As solicitudes presentaranse obrigatoriamente na sede electrónica da Deputación de Pontevedra, https://sede.depo. gal, de acordo co procedemento electrónico establecido para o efecto. Se algún concello presenta a súa solicitude presencialmente requiriráselle que a emende a través da súa presentación electrónica. Para estes efectos, considerarase como data de presentación da solicitude aquela na que se realice a emenda. — Procedemento de concesión: concorrencia non competitiva. — Gastos subvencionables: os recollidos para cada liña de préstamo na base oitava das bases reguladoras. — Compatibilidade: si — Forma de pagamento: transferencia — Forma de xustificación: mediante a achega de xustificantes de gasto, certificacións, facturas e demais documentación xustificativa, segundo o previsto na base vixésimo primeira das reguladoras. — Prazo máximo de xustificación: segundo os prazos establecidos para cada liña na base vixésimo primeira das reguladoras. Pontevedra, 30 de decembro de 2019 A presidenta M.ª del Carmen Silva Rego